Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 42/06)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Muscadet Sèvre et Maine“

Referenčna številka: PDO-FR-A0494-AM01

Datum obvestila: 14. november 2019

OPIS ODOBRENIH SPREMEMB IN RAZLOGI ZANJE

1. Dodatna geografska imena

Priznana so bila štiri nova dodatna geografska imena za označbo „Muscadet Sèvre et Maine“, in sicer „Château-Thébaud“, „Goulaine“, „Monnières - Saint-Fiacre“ in „Mouzillon - Tillières“ (člen 120(1)(g) Uredbe (EU) št. 1308/2013).

Zaradi teh sprememb so bile spremenjene naslednje točke poglavja 1 specifikacije proizvoda (ki se nanašajo na določbe v zvezi dodatnimi geografskimi imeni za označbo „Muscadet Sèvre et Maine“, pri čemer so s štirimi novimi dodatnimi geografskimi imeni povzete posebne določbe obstoječih dodatnih geografskih imen):

— točka 2 oddelka II, ki se nanaša na geografska imena,

— točka 1(b) oddelka IV, ki se nanaša na geografsko območje,

— točka 2(b) oddelka IV, ki se nanaša na razmejeno območje parcel,

— točka 3(b) oddelka IV, ki se nanaša na območje v neposredni bližini,

— točka 1(b) oddelka VI, ki se nanaša na pravila rezi,

— točka 1(d) oddelka VI, ki se nanaša na največjo obremenitev na parcelo,

— točka 2(a) oddelka VII, ki se nanaša na vsebnost sladkorja v grozdju,

— točka 2(b) oddelka VII, ki se nanaša na najmanjši volumenski delež naravnega alkohola,

— točka 1 oddelka VIII, ki se nanaša na donos,

— točka 2(b) oddelka VIII, ki se nanaša na začetek uporabe pridelka mladih trt,

— točka 2(b) in (c) oddelka IX, ki se nanaša na donegovanje na drožeh,

— točka 3(d) oddelka IX o pakiranju v kleteh za vinifikacijo,

— točka 5 oddelka IX, ki se nanaša na datum dajanja na potrošniški trg,

— točka 2(c) oddelka XII, ki se nanaša na navedbo letnika.

Zaradi teh sprememb so bile spremenjene naslednje točke poglavja 2 specifikacije proizvoda (ki se nanašajo na določbe v zvezi dodatnimi geografskimi imeni označbe „Muscadet Sèvre et Maine“, pri čemer so s štirimi novimi dodatnimi geografskimi imeni povzete posebne določbe obstoječih dodatnih geografskih imen):

— točka 1 oddelka I, ki se nanaša na izjavo o namembnosti parcel,

— točka 2 oddelka I, ki se nanaša na izjavo o zahtevi za označbo,

— točka 4(b) oddelka I, ki se nanaša na izjavo o pakiranju.

Ta štiri nova dodatna geografska imena označujejo tudi štiri posebna ozemlja:

— „Château-Thébaud“, katerega zahodna lega na predgorjih ob reki Maine zagotavlja ugodno podnebje za zgodnje zorenje in katerega tla, nastala na gnajsu in granodioritu, omogočajo, da se trta globoko ukorenini, daje mošt, ki je bogat z organskimi kislinami, te pa po dolgem donegovanju spodbujajo izražanje prefinjenih vin z živahnim kiselkastim pookusom, v katerih je zaznati svežino in mineralnost,

— „Goulaine“, kjer zemljišča, nastala na malo spremenjenih metamorfnih kamninah, v podnebju, ki je zaradi bližine Loare in močvirij zelo zmerno, zagotavljajo hitro zorenje grozdja, ki zaradi zgodnje trgatve ob polni zrelosti daje izrazita, uravnotežena in mehka vina z aromami svežega in suhega sadja,

— „Monnières – Saint-Fiacre“, ki leži na vzpetinah in gričih ob reki Sèvre ter katerega tla, nastala na ne preveč kislem, razkrojenem ali spremenjenem gnajsu, zagotavljajo počasno kinetiko zorenja, kar omogoča močno zrelost, s katero dobimo polna in močna vina z notami zrelega sadja, ki se razvijejo v note kandiranega sadja,

— „Mouzillon – Tillières“ na vzhodnem delu vinogradov, kjer medsebojni vpliv bolj celinskega podnebja in peščeno-ilovnatih tal, nastalih na malo spremenjenih gabrih, spodbuja podaljšano zrelost, kar daje vina, ki po skrbnem donegovanju sčasoma izrazijo intenzivne arome, v katerih je zaznati biskvitne, začimbne, sadežne in cvetlične note.

Posledično je spremenjen enotni dokument.

2. Geografsko območje

Posledici spremembe geografskega območja označbe „Muscadet Sèvre et Maine“ sta:

— vključitev dveh občin (Remouillé in Saint-Hilaire-de-Clisson) in šestih delov občin (Le Bignon, Gétigné, Montbert, Les Sorinières, Cugand in Saint-Hilaire-de-Loulay), tj. vseh občin z geografskega območja regionalne označbe „Muscadet“, ter

— izključitev dela občine (Le Loroux-Bottereau) na podlagi prizadevanj za povezavo vinogradov na območjih, kjer se je ohranilo kakovostno vinogradništvo.

Poleg tega so bile izvedene tudi naslednje redakcijske spremembe: na novem seznamu upravnih enot so upoštevane združitve ali druge spremembe pri upravnem določanju namembnosti zemljišč, do katerih je prišlo od homologacije specifikacije proizvoda. Seznam se zaradi večje pravne varnosti nanaša na veljavno različico uradnega geografskega kodeksa, ki ga vsako leto objavi inštitut INSEE.

Posledično je enotni dokument spremenjen v delu, ki se nanaša na geografsko območje in povezavo s poreklom.

3. Razmejeno območje parcel

V točki 2 oddelka IV poglavja 1 specifikacije proizvoda je za besedilom „19. maja 2011“ dodano besedilo „in 20. junija 2018“, za besedilom „10. februarja 2011“ pa je dodano besedilo „in 3. maja 2017“.

Namen te spremembe je dodati datuma, ko je pristojni nacionalni organ odobril spremembo razmejenega območja parcel znotraj geografskega območja proizvodnje. Razmejitev parcel znotraj geografskega območja proizvodnje zajema opredelitev parcel, primernih za pridelavo grozdja, namenjenega proizvodnji zadevne zaščitene označbe porekla.

Ta sprememba ne vpliva na enotni dokument.

4. Območje v neposredni bližini

Območje v neposredni bližini je bilo posodobljeno zaradi združitve občine in spremembe geografskega območja. Celotno območje pridelave vina z zadevno označbo se ni spremenilo.

Posledično je spremenjena točka 9 enotnega dokumenta o dodatnih pogojih.

5. Kmetijsko-okoljska določba

V točki 2 oddelka VI poglavja 1 je dodano: „V vseh medvrstnih prostorih vinskih trt, namenjenih proizvodnji vin, za katera se lahko uporabljajo dodatna geografska imena ‚Château-Thébaud‘, ‚Clisson‘, ‚Gorges‘, ‚Goulaine‘, ‚Monnières – Saint-Fiacre‘, ‚Mouzillon – Tillières‘ in ‚Le Pallet‘, se zasajeno ali samoraslo rastlinje obvladuje mehansko ali fizično.“

Ta sprememba je v skladu s sedanjim razvojem praks izvajalcev v korist agroekologije. Kaže na to, da se pri tehničnih načrtih vse bolj upoštevajo okoljska vprašanja. S spodbujanjem mehanskega obvladovanja rastlinja se zmanjšuje uporaba kemičnih herbicidov.

Ta sprememba ne vpliva na enotni dokument.

6. Prevoz

V točki 1 oddelka VII je dodano: „(b) – Posebne določbe glede prevoza obranega grozdja

Obrano grozdje, namenjeno proizvodnji vin, za katera se lahko uporabljajo dodatna geografska imena ‚Château-Thébaud‘, ‚Clisson‘, ‚Gorges‘, ‚Goulaine‘, ‚Monnières – Saint-Fiacre‘, ‚Mouzillon – Tillières‘ in ‚Le Pallet‘, je med prevozom od kraja trgatve do stiskalnice zaščiteno pred dežjem, za preprečitev usedanja pa največja teža grozdja na zabojnik za prevoz znaša 8 000 kg.8 000 kg.“

Z omejitvijo teže grozdja v zabojnikih za prevoz se omeji poslabšanje grozdja med prevozom, s čimer se zagotovi največja kakovost za dodatna geografska imena.

Ta sprememba ne vpliva na enotni dokument.

7. Enološki postopki

V točki 1 oddelka IX je dodan stavek: „Ob pakiranju ali prvi odpremi iz kleti za vinifikacijo so še vedno na finih drožeh iz vinifikacije.“

Če se vina ohranjajo na finih drožeh, lahko pridobijo vse značilnosti proizvodov, ki temeljijo na zaokroženosti. Tako se lahko potrdi in okrepi razdelitev različnih označb „Muscadet“.

Posledično je enotni dokument spremenjen v delu, ki se nanaša na enološke postopke.

8. Toplotna obdelava

Črtana je prepoved uporabe toplotne obdelave za vino s temperaturami, višjimi od 40 °C. Namen spremembe je, da se izvajalcem omogočijo vsi možni tehnični načini za obvladovanje posledic težavnih letnikov z lastnostmi, pri katerih se pojavljajo organoleptična odstopanja vrste „Goût Moisi Terreux“ (okus po plesni in zemlji). Izkazalo se je, da je tehnika segrevanja grozdnega mošta, imenovana topla maceracija ali termovinifikacija, mnogo manj moteča za vina v unesku kot uporaba mezoporoznega oglja za enološko uporabo.

Ta prepoved je ohranjena tudi za sedem dodatnih geografskih imen.

Posledično je enotni dokument spremenjen v delu, ki se nanaša na enološke postopke.

9. Pakiranje

Konec obdobja pakiranja vin, označenih z izrazom „sur lie“ (na drožeh), je s 30. novembra prestavljen na 31. december. Sprememba omogoča, da se za en mesec podaljša obdobje stekleničenja vin, označenih z izrazom „sur lie“ (na drožeh), s čimer se optimizira obdobje trženja te kategorije, ne da bi se spremenila zaokroženost, povezana z nežnim iskrenjem, ki ustreza temu izrazu.

Ta sprememba ne vpliva na enotni dokument.

10. Dajanje v promet

Črtana je točka 5(b) oddelka IX poglavja 1, ki se nanaša na datum dajanja vina v promet med odobrenimi skladišči.

Ta sprememba ne vpliva na enotni dokument.

11. Povezava

Povezava je bila spremenjena zaradi vključitve navedb štirih novih dodatnih geografskih imen.

Posledično je enotni dokument spremenjen v delu, ki se nanaša na povezavo z geografskim območjem.

12. Označevanje

V točki 2 oddelka XII je dodano:

„(b) Dodatna geografska imena so navedena v istem vidnem polju kot ime kontrolirane označbe porekla. Velikost črk, ki sestavljajo ta imena, je po višini in širini oziroma debelini enaka velikosti črk, ki sestavljajo ime kontrolirane označbe porekla.“

„(d) Pri označevanju vin, za katera se ne uporablja dodatno geografsko ime, se lahko navede ime manjše geografske enote, če:

— gre za kraj, zaveden v katastru,

— je ta naveden na prijavi pridelka.

Velikost črk za navedbo imena kraja, zavedenega v katastru, niti po višini niti po širini ali debelini ne presega polovične velikosti črk, ki sestavljajo ime kontrolirane označbe porekla. To ime je navedeno v istem vidnem polju kot ime kontrolirane označbe porekla.“

Posledično je spremenjena točka 9 enotnega dokumenta o dodatnih pogojih.

13. Prijavne obveznosti

Končni datum za izjavo o zahtevi za označbo je s 15. decembra prestavljen na 31. december.

Predhodna izjava o poslovanju je spremenjena v predhodno izjavo o odpremi.

Ta sprememba ne vpliva na enotni dokument.

14. Opustitev

Določeni so podrobni pogoji izjave o opustitvi.

Ta sprememba ne vpliva na enotni dokument.

15. Evidenca

Glede vodenja evidenc so bile uvedene redakcijske prilagoditve.

— V točki 2 oddelka II poglavja 2: — sta v odstavku (b) črtani besedili „do datuma vložitve izjave o zahtevi za označbo“ in „kislost grozdnega mošta“, — je v odstavku (c) beseda „specifikacija“ nadomeščena z besedo „evidenca“, — je v odstavku (d) beseda „specifikacija“ nadomeščena z besedo „evidenca“ in črtano besedilo „ali daje v promet nepakirana vina s kontrolirano označbo porekla“.

Ta sprememba ne vpliva na enotni dokument.

16. Glavne točke, ki jih je treba preverjati

Poglavje 3 je bilo spremenjeno zaradi uskladitve besedila glavnih točk, ki jih je treba preverjati, v specifikacijah proizvodov za nantsko območje.

Ta sprememba ne vpliva na enotni dokument.

ENOTNI DOKUMENT

1. Ime proizvoda

Muscadet Sèvre et Maine

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

To so bela, suha in mirna vina.

Ta vina imajo:

— najmanj 10-odstotni volumenski delež naravnega alkohola, — najvišjo vsebnost fermentirnih sladkorjev (glukoze in fruktoze) 3 grame na liter, — najvišjo vsebnost hlapnih kislin 10 miliekvivalentov na liter, — največ 12-odstotni volumenski delež skupnega alkohola po obogatitvi. Vsebnosti skupnih kislin in skupnega žveplovega dioksida vin ter dejanski skupni volumenski delež alkohola so v skladu s pravili iz predpisov Skupnosti. To so bela, suha in mirna vina. Imajo subtilen okus, pri katerem sta zakroženost in svežina uravnoteženi, ter razvijejo kompleksen vonj, v katerem prevladuje sadna ali cvetlična aroma. Zaradi dolgega donegovanja so včasih zelo primerna za staranje. Vina so pazljivo ustekleničena, da se ohrani in poudari izražanje njihove aromatičnosti. Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Osnovni enološki postopki

Pridelovalna praksa

Najmanjša gostota zasaditve vinske trte je 6 500 trsov na hektar.6 500 trsov na hektar.

Razdalja med vrstami ne sme biti večja od 1,5 metra, razdalja med trsi v isti vrsti pa mora biti med 0,9 metra in 1,1 metra.

Trsi se obrezujejo z največ 12 očesi na trs:

— bodisi s kratko rezjo na reznike z največ petimi rezniki na trs

— bodisi z rezjo na enojni ali dvojni guyot.

Obrezovanje se konča pred pojavom socvetij v fenofazi 5 lestvice po Eichhornu in Lorenzu.

Vinska trta se lahko ne glede na način rezi obreže na štiri dodatna očesa na trs, če je v fenofazi, ko ima trta 11 ali 12 listov, tako da je število enoletnih rodovitnih mladik na trs največ 12.

Posebni enološki postopek

Prepovedana je vsakršna toplotna obdelava obranega grozdja pri temperaturi pod –5 °C.

Volumenski delež skupnega alkohola vin po obogatitvi ne presega 12 %.

Vina se donegujejo na finih drožeh iz vinifikacije od konca alkoholnega vrenja in vsaj do 1. marca leta, ki sledi letu trgatve. Ob pakiranju ali prvi odpremi iz kleti za vinifikacijo so še vedno na finih drožeh iz vinifikacije.

Poleg zgoraj navedenih določb je treba pri vinih v zvezi z enološkimi postopki upoštevati obveznosti iz predpisov Skupnosti ter zakonika o kmetijstvu in morskem ribištvu.

(b) Največji donosi

66 hektolitrov na hektar

6. Razmejeno geografsko območje

Vse faze proizvodnje potekajo na geografskem območju, ki ga je na zasedanju pristojnega nacionalnega odbora 15. junija 2017 odobril nacionalni inštitut za poreklo in kakovost (Institut national de l’origine et de la qualité). To območje je na datum, ko je pristojni nacionalni organ odobril to specifikacijo proizvoda, na podlagi uradnega geografskega kodeksa iz leta 2018 obsegalo celotno ozemlje ali del ozemlja naslednjih občin:

— departma Loire-Atlantique: Aigrefeuille-sur-Maine, Basse-Goulaine, Le Bignon (del), La Chapelle-Heulin, Château-Thébaud, Clisson, Divatte-sur-Loire (znotraj katere samo ozemlje pooblaščene občine La Chapelle-Basse-Mer), Gétigné (del), Gorges, La Haie-Fouassière, Haute-Goulaine, Le Landreau, Le Loroux-Bottereau (del), Maisdon-sur-Sèvre, Monnières, Montbert (del), Mouzillon, Le Pallet, La Regrippière, Remouillé, Saint-Fiacre-sur-Maine, Saint-Hilaire-de-Clisson, Saint-Julien-de-Concelles, Saint-Lumine-de-Clisson, Les Sorinières (del), Vallet in Vertou,

— departma Maine-et-Loire: Sèvremoine, znotraj katere samo ozemlji pooblaščenih občin Saint-Crespin-sur-Moine in Tillières,

— departma Vendée: Cugand (del) in Saint-Hilaire-de-Loulay (del).

7. Glavne sorte vinske trte

Melon B

8. Opis povezave

Informacije o geografskem območju

Opis naravnih dejavnikov, ki prispevajo k povezavi

Za vinograde s kontrolirano označbo porekla „Muscadet Sèvre et Maine“ je značilen razgiban relief, ki je povezan z zelo gosto vodno mrežo. Vzhodno od mesta Nantes, na pobočjih, ki se dvigajo nad Loaro in močvirjem Goulaine, ali južneje na pobočjih ob rekah Sèvre in Maine ter njunih pritokih parcele vinskih trt ležijo na gričih in oblikujejo pokrajino. To ozemlje je osrednji del geografskega območja kontrolirane označbe porekla „Muscadet“ in se razprostira po delu departmajev Loire-Atlantique, Maine-et-Loire in Vendée.

Podnebje geografskega območja, na katero močno vpliva bližina Atlantskega oceana, je vseeno nekoliko razgibano. Tako so zimske temperature, ki so na splošno precej mile, še posebej zmerne na severu, tj. v bližini Loare in močvirja Goulaine, od koder izvira dodatno geografsko ime „Goulaine“, ter na zahodu območja, od koder izvira dodatno geografsko ime „Château-Thébaud“ in ki je še bolj izpostavljeno oceanskim vplivom. Občutno hladnejše so proti jugovzhodu, od koder izvirajo dodatna geografska imena „Mouzillon – Tillières“, „Gorges“ in „Clisson“, saj je to območje bolj oddaljeno od Loare in močvirja Goulaine. Poletja zaradi vpliva oceanskih vetrov na splošno ostajajo sveža, s pomanjkanjem padavin in precejšno osončenostjo.

Geološka struktura geografskega območja razkriva zelo raznolike kamnine, ki so nastale v paleozoiku:

— na severu in severovzhodu prevladuje blestnik in na obrobju močvirja Goulaine tudi gnajs, med katerima ležijo žilnine zelenih kamnin, na tej metamorfni celoti pa temelji dodatno geografsko ime „Goulaine“,

— na vzhodu leži velik gabrski masiv, ki je geološka podlaga za dodatno geografsko ime „Gorges“ in se vije vzdolž reke Sanguèze, od koder izhaja dodatno geografsko ime „Mouzillon – Tillières“,

— zahodni del geografskega območja leži na substratu, ki ga sestavlja predvsem ortognajs, pa tudi malo kisel gnajs in granodiorit, ki tvorijo podlago za dodatno geografsko ime „Château-Thébaud“,

— za osrednji del geografskega območja je značilno dodatno geografsko ime „Le Pallet“, in sicer v predelu, kjer so kamnine malo spremenjene in močno razpokane, medtem ko ima gnajs, na katerem se razprostirajo vinogradi dodatnega geografskega imena „Monnières – Saint-Fiacre“, pogosto bolj spremenjen facies,

— na jugu razpoka ločuje debelozrnati granitni masiv, značilen za geografsko območje dodatnega geografskega imena „Clisson“.

Matično podlago mestoma prekrivajo peščeno-ilovnati sedimenti z večjo ali manjšo vsebnostjo prodnikov.

Kljub raznolikosti teh formacij so na njih največkrat nastala prepustna, peščena in prodnata rjava tla, občasno obogatena z glino na podtalju, sestavljenem iz gabra. Na območju parcel za obiranje grozdja so tradicionalno strogo razmejene parcele, na katerih so zdrava, plitva in zmerno rodovitna tla, ki se zlahka segrevajo in imajo omejeno sposobnost zadrževanja vode.

Opis človeških dejavnikov, ki prispevajo k povezavi

Menih sveti Martin, ustanovitelj opatije Vertou, je v 6. stoletju prvi uvedel vinogradništvo na gričih ob rekah Sèvre in Maine. Vinogradi so se skozi celotni srednji vek nadalje razvijali vzdolž plovnih odsekov teh dveh rek, kar je med drugim omogočilo zgodnji razcvet vinogradov z dodatnimi geografskimi imeni „Château-Thébaud“, „Monnières – Saint-Fiacre“ in „Le Pallet“. Od 16. stoletja se je zaradi preprodaje v Nantesu sorta melon B dokončno uveljavila v regiji. Ime „Muscadet“ se je prvič pojavilo leta 1635 v najemni pogodbi, ki jo hranijo v Gorgesu. Ob koncu 18. stoletja sta bili v župniji Monnières že skoraj dve tretjini zemljišč posajeni z vinsko trto, kar kaže, da se je regija posvetila vinogradništvu.

Po razdejanjih, ki jih so jih povzročile vojne v Vendéeju v letih 1793 in 1794, in poznejših opustošenjih zaradi trtne uši je vinogradništvo prilagodilo nove tehnike, kot so nasadi v vrstah in rez guyot. Od tedaj so znanje in izkušnje pri pridelavi ustrezno predpisani: sprejetje izključno sorte melon B, ohranjanje visoke gostote zasaditve, uravnavanje obremenitve vinske trte in omejevanje njenega donosa ter obiranje popolnoma zrelega grozdja.

Izvajalci so v želji po proizvodnji bogatih in kompleksnih vin prevzeli posebno tehniko vinifikacije – t. i. „méthode nantaise“ (nantska metoda), pri kateri se vina vsaj eno zimo hranijo na finih drožeh iz vinifikacije brez pretakanja; to znanje in izkušnje izhajajo iz navade proizvajalcev, da so obdržali barik svojega najboljšega vina na drožeh za prihodnja praznovanja. Tak način donegovanja daje vinom zaokroženost in polnost, zlasti s tem, da jih obogati z manoproteini in drugimi spojinami, ki izhajajo iz avtolize celičnih sten kvasovk. Poleg tega se lahko s to metodo – pri kateri vina niso obdelana in so hranjena v atmosferi, napolnjeni z ogljikovim dioksidom, kar močno omeji oksidacijo in sproščanje hlapnih spojin – do pomladi in še dlje ohranijo arome, nastale med alkoholnim vrenjem. Vina se med donegovanjem obogatijo tudi s terciarnimi aromami. Grozdje, grozdni mošt in vina, ki izhajajo iz sorte melon B, namreč vsebujejo visoko koncentracijo glikozidnih prekurzorjev arom. Te molekule, ki nastanejo s povezavo aglikonov s sladkorji, so v takem stanju brez vonja. Ob pretrganju β-glikozidnih vezi zaradi različnih kemijskih in encimskih procesov se torej ustvarjajo zelo dišeče spojine, predvsem monoterpeni in C13-norizoprenoidi, pri tem pa nastaja zlasti β-damaskon, tj. spojina, znana po svoji vlogi ojačevalca sadnih arom v vinu. Da bi izvajalci vina zaščitili pred oksidacijo v posodi in jih pazljivo ustekleničili, so pridobili posebno znanje in izkušnje, da se sproščanje teh vonjev nadaljuje čim dlje in da vina ohranijo kompleksnost. Ti običaji so ponekod prilagojeni spremembam okolja, kot so obiranje grozdja, ko je to močno zrelo, za dodatna geografska imena „Clisson“, „Monnières – Saint-Fiacre“ in „Mouzillon – Tillières“, ohranitev visoke stopnje organskih kislin v moštu za dodatni geografski imeni „Gorges“ in „Château-Thébaud“, zgodnja trgatev za dodatno geografsko ime „Goulaine“ ali praksa dolgega donegovanja vin na finih drožeh iz vinifikacije za najboljše cuvéeje. Vina, za katera se uporablja dodatno geografsko ime, se na drožeh ohranijo do pakiranja. Stekleničijo se neposredno v kleteh za vinifikacijo, da se omeji tveganje oksidacije in zmanjša izguba arom.

Proizvajalci iz občine La Haie-Fouassière in okolice so že leta 1925 v želji, da bi ohranili kakovost in ugled svojih vin, po sodni poti pridobili pravico, da vina označujejo z imenom „Muscadet Grands Crus de Sèvre et Maine“. Kontrolirana označba porekla „Muscadet Sèvre et Maine“ je bila priznana leta 1936. Leta 1977 je bil uveden poseben predpis za tradicionalni izraz „sur lies“ (na drožeh), zato se vina od leta 1994 stekleničijo v kleteh za vinifikacijo v letu, ki sledu letu trgatve, da bi se omejila pretakanje in prelivanje vina.

Geografsko območje je odtlej zelo izrazito usmerjeno v vinogradništvo, pri čemer je večji del ozemlja različnih občin namenjen izključno gojenju vinske trte sorte melon B. Leta 2016 je 600 proizvajalcev obdelovalo približno 8 000 hektarjev, pri čemer vina s kontrolirano označbo porekla 8 000 hektarjev, pri čemer vina s kontrolirano označbo porekla 8 000 hektarjev, pri čemer vina s kontrolirano označbo porekla „Muscadet Sèvre et Maine“ predstavljajo skoraj 70 % prodanih količin vseh kontroliranih označb porekla iz nantskih vinogradov. Za več kot polovico teh vin se uporablja izraz „sur lie“ (na drožeh).

Informacije o kakovosti in značilnostih proizvoda

Vina s kontrolirano označbo porekla „Muscadet Sèvre et Maine“ so bela, suha in mirna vina. Imajo subtilen okus, pri katerem sta zakroženost in svežina uravnoteženi, ter razvijejo kompleksen vonj, v katerem prevladuje sadna ali cvetlična aroma. Vina so pazljivo ustekleničena, da se ohrani in poudari izražanje njihove aromatičnosti.

Vina, označena z izrazom „sur lies“ (na drožeh), so na splošno uravnoteženega, bolj k zaokroženosti usmerjenega okusa in kompleksnejšega vonja z nežnim iskrenjem, ki je posledica preostalega ogljikovega dioksida, nastalega med alkoholnim vrenjem. Med donegovanjem so zaščitena pred oksidacijo, da se ohranijo njihova svežina, aromatičnost in naravno prisoten ogljikov dioksid. Ker vsebujejo preveč ogljikovega dioksida, da bi se lahko pakirala v prožno embalažo, se ustekleničijo, pri čemer je potrebna posebna previdnost.

Zaradi dolgega donegovanja so včasih zelo primerna za staranje, kot na primer vina, za katera se uporablja dodatno geografsko ime:

— „Château-Thébaud“, katerega vina so prepoznavna po prefinjenem in elegantnem vonju, ki sega od sadnih in cvetličnih arom do arom aromatičnih rastlin, kar so značilnosti, ki jih je mogoče v ustih začutiti pri slanih in svežih vinih z živahnim kiselkastim pookusom,

— „Clisson“, katerega vina imajo na splošno zelo koncentriran okus in intenzivne, predvsem sadne arome (zrelega in kuhanega sadja),

— „Gorges“, katerega vina najpogosteje odlikujejo močan okus, poudarjen s kislostjo in grenkobo, ter mineralne ali mentolne arome,

— „Goulaine“, katerega vina pogosto izražajo intenziven vonj, v katerem prevladujejo note svežega, zrelega in suhega sadja ter cvetlične note, odlikujejo pa se po svoji uravnoteženosti, zaokroženosti, zelo rahli grenkosti ter dolgotrajni žametnosti v ustih,

— „Mouzillon – Tillières“, katerega mladostna vina pozneje pogosto izražajo intenzivne arome cvetic, agrumov, aromatičnih zelišč, biskvitne in mineralne note, koncentrirano strukturo njihovega okusa pa poudarjajo fine grenčine in rahla trpkost,

— „Monnières – Saint-Fiacre“, katerega vina pogosto izstopajo zaradi močnega vonja po zrelem ali kandiranem sadju in balzamičnih notah, medtem ko njihov okus razkriva poln in bogat profil, njihov kremasti značaj pa je uravnotežen z zelo rahlo grenkobo,

— „Le Pallet“, katerega vina se pogosto odlikujejo po prijetni uravnoteženosti v ustih in zelo nežnem aromatičnem vonju, v katerem prevladuje cvetlična komponenta.

Da bi izvajalci ohranili prednosti svojega donegovanja ter preprečili kakršno koli oksidacijo in izgubo aromatičnosti, se vina, za katera se uporabljajo dodatna geografska imena, stekleničijo neposredno v kleteh za vinifikacijo.

Medsebojni vzročni vplivi

Groba sestava tal na geografskem območju, ki je posledica starih kamnin, zagotavlja zgodnji začetek rasti vinske trte in omejuje njeno moč. To zgodnost zorenja poudarjajo blage zime, poletna osončenost in morski vetrovi, ki vegetacijo varujejo pred škodo. Taka tla zagotavljajo, da se vinska trta zmerno in redno oskrbuje z vodo, kar je jamstvo za dozorelost, zaradi omejenih vodnih zalog in razpokanosti, ki omogoča globoko ukoreninjenost. Skozi stoletja se je v teh okoliščinah uveljavila izbira zgodnje sorte melon B, sploh ker so zmerne poletne temperature na geografskem območju popolne za ohranitev svežine in arom, ki se izražajo v vinih, pridelanih iz te nežne bele sorte vinske trte.

Dolga zgodovina vinogradništva na geografskem območju, njegova zgodnja usmeritev in značilna gostota zasaditve vinskih trt že dolgo spodbujajo združevanje praks. Ker so želeli proizvajalci ohraniti pristnost svojih proizvodov, so že od leta 1936 po postopku, uvedenem v 20. letih prejšnjega stoletja, pridobili priznanje kontrolirane označbe porekla, ki je ena prvih kontroliranih označb porekla v Franciji.

Izvajalci lahko s svojim znanjem in izkušnjami nadzorujejo proizvodnjo ter obirajo popolnoma zrelo in zdravo grozdje. Vina se v skladu z lokalnimi običaji do pakiranja donegujejo na finih drožeh iz vinifikacije brez pretakanja. Zaradi blagih zimskih temperatur geografskega območja, ki spodbujajo izmenjave z drožmi, se med donegovanjem še naprej izboljšujejo in od naslednje pomladi razvijejo bogatejši okus. S skrbnim stekleničenjem vin se lahko ohranijo njihove bistvene značilnosti, določene arome pa se po pakiranju še naprej razvijajo. To znanje in izkušnje, ki so povsem prilagojeni možnostim naravnega okolja in sorti melon B, omogočajo, da se v vinih v celoti izrazijo molekule vonjav, ki nastanejo med vrenjem, in glikozidni prekurzorji arom.

Vina s kontrolirano označbo porekla, dopolnjeno z izrazom „sur lies“ (na drožeh), ustekleničena v letu, ki sledi letu trgatve, ohranjajo značilno svežino, poudarjeno z rahlim iskrenjem, ki ga povzroči preostali ogljikov dioksid, nastal med vinifikacijo. Ta vina se pakirajo neposredno v kleteh za vinifikacijo, da ne bi oksidirala. Ta tradicionalna praksa, s katero se čim bolj zmanjša ravnanje s proizvodi, je zelo primerna za ohranjanje občutljivih spojin vonjav v vinih. Raznolikost kamnin in tal, ki so na njih nastala, razlike v topografiji in razgibanost podnebja v povezavi z oddaljenostjo vinogradniških otokov od vodnih teles deloma pojasnjujejo aromatično kompleksnost teh vin. Pestrost naravnega okolja je v povezavi z zahtevnimi vinogradniškimi praksami omogočila, da so se izrazile posebnosti in uveljavila dodatna geografska imena, na katerih temelji kontrolirana označba porekla:

— „Château-Thébaud“, katerega zahodna lega na predgorjih ob reki Maine zagotavlja ugodno podnebje za zgodnje zorenje in katerega tla, nastala na gnajsu in granodioritu, omogočajo, da se trta globoko ukorenini, daje mošt, ki je bogat z organskimi kislinami, te pa po dolgem donegovanju spodbujajo izražanje prefinjenih vin z živahnim kiselkastim pookusom, v katerih je zaznati svežino in mineralnost,

— „Clisson“, kjer vzajemni vplivi med podnebjem, v katerem grozdje razmeroma pozno dozori, plitvimi peščenimi tlemi, nastalimi na granitu, strmimi pobočji ob rekah Sèvre in Maine ter praksami, pri katerih je poudarek na močni zrelosti in dolgem donegovanju na finih drožeh iz vinifikacije, dajejo vinom bogat okus in značilne sadne arome,

— „Gorges“, katerega ilovnata tla, nastala s spreminjanjem gabrov, in lokalno podnebje, v katerem grozdje razmeroma pozno dozori, v povezavi z običaji obiranja grozdja pred popolno tehnološko zrelostjo, ki mu sledi dolgo donegovanje vin v redukcijskem okolju na finih drožeh iz vinifikacije, dajejo vinom živahen okus in zelo svež mineralen vonj,

— „Goulaine“, kjer zemljišča, nastala na malo spremenjenih metamorfnih kamninah, v podnebju, ki je zaradi bližine Loare in močvirij zelo zmerno, zagotavljajo hitro zorenje grozdja, ki zaradi zgodnje trgatve ob polni zrelosti daje izrazita, uravnotežena in mehka vina z aromami svežega in suhega sadja,

— „Monnières – Saint-Fiacre“, ki leži na vzpetinah in gričih ob reki Sèvre ter katerega tla, nastala na ne preveč kislem, razkrojenem ali spremenjenem gnajsu, zagotavljajo počasno kinetiko zorenja, kar omogoča močno zrelost, ki zagotavlja polna in močna vina z notami zrelega sadja, ki se razvijejo v note kandiranega sadja,

— „Mouzillon – Tillières“ na vzhodnem delu vinogradov, kjer medsebojni vpliv bolj celinskega podnebja in peščeno-ilovnatih tal, nastalih na malo spremenjenih gabrih, spodbuja podaljšano zrelost, kar daje vina, ki po skrbnem donegovanju sčasoma izrazijo intenzivne arome, v katerih je zaznati biskvitne, začimbne, sadežne in cvetlične note,

— „Le Pallet“, kjer sta dolga vinogradniška tradicija in povezanost proizvajalcev omogočili utrditev znanja in izkušenj, s katerimi se najbolje izkorišča potencial grozdja, obranega ob polni zrelosti na peščenih in razpokanih tleh, kar daje vinom harmoničen okus in nežne cvetlične arome.

Izvajalci so se naučili ohraniti aromatične značilnosti teh staranih vin, tako da so med pakiranjem čim bolj omejili stik s kisikom v zraku. S tem namenom in v skladu z lokalnimi običaji se ta vina stekleničijo v kleteh za vinifikacijo.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja

Vrsta dodatnega pogoja:

pakiranje na razmejenem geografskem območju

Opis pogoja:

Vina, za katera se lahko uporabi izraz „sur lies“ (na drožeh), so pakirana na razmejenem območju.

Ta vina so ustekleničena v kleteh za vinifikacijo med 1. marcem in 31. decembrom leta, ki sledi trgatvi, da se ohranijo značilnosti, ki izhajajo iz njihovega načina vinifikacije in donegovanja, zlasti svežina, aromatična kompleksnost, pri čemer se določene sestavine izrazijo po pakiranju, in rahlo iskrenje, ki je posledica vsebnosti naravno prisotnega ogljikovega dioksida, da se omeji prelivanje.

Ta posebni način donegovanja daje vinom zaokroženost in polnost s tem, da jih obogati zlasti z manoproteini in drugimi spojinami, ki izhajajo iz avtolize celičnih sten kvasovk. Pri tej metodi vina niso obdelana in so hranjena v atmosferi, napolnjeni z ogljikovim dioksidom, kar močno omeji oksidacijo in sproščanje hlapnih spojin.

Ker vsebujejo preveč ogljikovega dioksida, da bi se lahko pakirala v prožno embalažo, se ustekleničijo, pri čemer je potrebna posebna previdnost.

Vina so ob pakiranju ali prvi odpremi iz kleti za vinifikacijo še vedno na finih drožeh iz vinifikacije.

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema v zvezi s proizvodnjo na razmejenem geografskem območju

Opis pogoja:

Območje v neposredni bližini, opredeljeno z izjemo za vinifikacijo, obdelavo in zorenje vin ter vinifikacijo, obdelavo, zorenje in pakiranje vin, za katera se lahko uporabi izraz „sur lies“ (na drožeh), na podlagi uradnega geografskega kodeksa za leto 2018 obsega ozemlje naslednjih občin ali njihovih delov:

— departma Loire-Atlantique: Ancenis, La Bernerie-en-Retz, Le Bignon (del), La Boissière-du-Doré, Bouaye, Bouguenais, Boussay, Brains, Carquefou, Le Cellier, Chaumes-en-Retz, Chauvé, Cheix-en-Retz, La Chevrolière, Corcoué-sur-Logne, Couffé, Divatte-sur-Loire (znotraj katere samo ozemlje pooblaščene občine Barbechat), Frossay, Geneston, Gétigné (del), Legé, Ligné, La Limouzinière, Loireauxence (znotraj katere samo ozemlji pooblaščenih občin La Chapelle-Saint-Sauveur in Varades), Le Loroux-Bottereau (del), Machecoul-Saint-Même, La Marne, Mauves-sur-Loire, Mésanger, Montbert (del), Montrelais, Les Moutiers-en-Retz, Oudon, Paulx, Le Pellerin, La Planche, Pont-Saint-Martin, Pornic, Port-Saint-Père, La Remaudière, Rezé, Rouans, Saint-Aignan-Grandlieu, Saint-Colomban, Sainte-Pazanne, Saint-Étienne-de-Mer-Morte, Saint-Géréon, Saint-Hilaire-de-Chaléons, Saint-Léger-les-Vignes, Saint-Lumine-de-Coutais, Saint-Mars-de-Coutais, Saint-Père-en-Retz, Saint-Philbert-de-Grand-Lieu, Saint-Viaud, Les Sorinières (del), Thouaré-sur-Loire, Touvois, Vair-sur-Loire, Vieillevigne, Villeneuve-en-Retz in Vue,

— departma Maine-et-Loire: Beaupréau-en-Mauges (znotraj katere samo ozemlje pooblaščenih občin Beaupréau in Gesté), Ingrandes-Le Fresne sur Loire (znotraj katere samo ozemlje pooblaščene občine Fresne-sur-Loire), Mauges-sur-Loire (znotraj katere samo ozemlje pooblaščenih občin La Chapelle-Saint-Florent, Le Marillais in Saint-Florent-le-Vieil), Montrevault-sur-Èvre (znotraj katere samo ozemlje pooblaščenih občin La Boissière-sur-Èvre, La Chaussaire, Le Fief-Sauvin, Le Fuilet, Montrevault, Le Puiset-Doré, Saint-Pierre-Montlimart in Saint-Rémy-en-Mauges), Orée d’Anjou in Sèvremoine (znotraj katere samo ozemlje pooblaščenih občin Montfaucon-Montigné in Saint-Germain-sur-Moine),

— departma Vendée: Cugand (del), Montaigu, Rocheservière, Saint-Étienne-du-Bois, Saint-Hilaire-de-Loulay (del) in Saint-Philbert-de-Bouaine.

Pravni okvir:

nacionalna zakonodaja

Vrsta dodatnega pogoja:

dodatne določbe v zvezi z označevanjem

Opis pogoja:

Za vina, ki ustrezajo pogojem proizvodnje, ki so za izraz „sur lies“ (na drožeh) določeni v specifikaciji proizvoda, je lahko ime kontrolirane označbe porekla dopolnjeno s tem izrazom.

Ime kontrolirane označbe porekla se lahko dopolni z dodatnim geografskim imenom „Val de Loire“ po pravilih iz specifikacije proizvoda za uporabo tega geografskega imena.

Ime kontrolirane označbe porekla se lahko dopolni z dodatnimi geografskimi imeni „Clisson“, „Gorges“, „Le Pallet“, „Château-Thébaud“, „Goulaine“, „Monnières - Saint-Fiacre“ in „Mouzillon - Tillières“ za vina, ki ustrezajo pogojem proizvodnje, ki so za ta dodatna geografska imena določeni v specifikaciji proizvoda.

Velikost črk v izrazu „sur lies“ (na drožeh) in v geografskem imenu „Val de Loire“ niti po višini ter niti po širini ali debelini ne presega velikosti črk, ki sestavljajo ime kontrolirane označbe porekla.

Na vinih, za katera se uporabi izraz „sur lies“ (na drožeh) ali dodatna geografska imena „Clisson“, „Gorges“ in „Le Pallet“, je naveden letnik.

Pravni okvir:

nacionalna zakonodaja

Vrsta dodatnega pogoja:

dodatne določbe v zvezi z označevanjem

Opis pogoja:

Dodatna geografska imena so navedena v istem vidnem polju kot ime kontrolirane označbe porekla. Velikost črk, ki sestavljajo ta imena, je po višini in širini oziroma debelini enaka velikosti črk, ki sestavljajo ime kontrolirane označbe porekla.

Pri označevanju vin, za katera se ne uporablja dodatno geografsko ime, se lahko navede ime manjše geografske enote, če:

— gre za kraj, zaveden v katastru,

— je ta naveden na prijavi pridelka.

Velikost črk za navedbo imena kraja, zavedenega v katastru, niti po višini niti po širini ali debelini ne presega polovične velikosti črk, ki sestavljajo ime kontrolirane označbe porekla. Navedeno je v istem vidnem polju kot ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-7e913c79-1202-4697-b5ed-a01af13ee5f8

(1) UL L 9, 11.1.2019, str. 2.